En un acte d’homenatge al poeta Jaime Gil de Biedma i al cantautor Ovidi Montllor, el 20 de maig va tenir lloc la proclamació dels guanyadors dels 39 Jocs Florals de les Corts, al Centre Cívic Can Deu. Durant la cerimònia, es van recitar diversos poemes de l’autor barceloní i es van interpretar alguns dels temes més representatius del cantautor alcoià. Jordi Casas va ser el guanyador del premi Flor natural amb el poema Cadira de paper i La dona flor, d’Isabel Cidoncha, va endur-se el premi extraordinari de fotografia poètica. Enguany, el CNL de Barcelona va participar en la difusió del certamen i va col·laborar, com ja és tradició, amb l’aportació d’un membre del jurat per a la deliberació dels premis.